आरोप है कि रफीक आलम ने सफेद कुर्ते की हनक दिखाने के लिए युवती के साथ राह चलते छेड़खानी और मारपीट की. दरअसल, राजगीर निवासी एक युवती ने रक्षाबंधन के अवसर पर अपने मुंह बोले भाई को राखी बांधी थी और उस तस्वीर को फेसबुक पर पोस्ट किया था। इसके बाद आरजेडी नेता रफीक आलम ने इस फोटो पर कमेंट किया था, जोकि अश्लील था। इतना ही नहीं, आरोपी आरजेडी नेता ने पीड़ित युवती से छेड़खानी भी की। इस घटना के बाद युवती ने स्थानीय थाना में शिकायत दर्ज कराई। इसके बाद पुलिस ने फेसबुक आईडी के जरिए आरोपी रफीक आलम को गिरफ्तार कर लिया तथा रफीक को हिरासत में लेकर जेल भेज दिया। पीड़ित युवती ने बताया, ‘मैंने अपने मुंह बोले हिंदू भाई को राखी बांधी थी और इसकी तस्वीर फेसबुक पर पोस्ट की थी। इस पर रफीक आलम भद्दे कमेंट करने लगा। जब मैंने इसकी शिकायत पुलिस में की, तो उसने मुझे न सिर्फ जान से मारने की धमकी दी, बल्कि मेरे साथ छेड़खानी भी की.’ बताया जा रहा है कि राजगीर नगर के आरजेडी अध्यक्ष रफीक आलम को पुलिस ने मखदुम कुंड के पास से गिरफ्तार किया।